CELEX: 31980L0695
Language: el
Date: 1980-06-27 00:00:00
Title: Δεύτερη οδηγία 80/695/ΕΟΚ της Επιτροπής της 27ης Ιουνίου 1980 περί τροποποιήσεως του παραρτήματος της οδηγίας 79/373/ΕΟΚ του Συμβουλίου «περί της εμπορίας των μιγμάτων ζωοτροφών που παρασκευάζονται για ζώα»

Avis juridique important

|

31980L0695

Δεύτερη οδηγία 80/695/ΕΟΚ της Επιτροπής της 27ης Ιουνίου 1980 περί τροποποιήσεως του παραρτήματος της οδηγίας 79/373/ΕΟΚ του Συμβουλίου «περί της εμπορίας των μιγμάτων ζωοτροφών που παρασκευάζονται για ζώα»  

Επίσημη Εφημερίδα αριθ. L 188 της 22/07/1980 σ. 0023 - 0024 Φινλανδική ειδική έκδοση: Κεφάλαιο 3 τόμος 12 σ. 0066  Ελληνική ειδική έκδοση: Κεφάλαιο 03 τόμος 29 σ. 0200  Σουηδική ειδική έκδοση: Κεφάλαιο 3 τόμος 12 σ. 0066  Ισπανική ειδική έκδοση: Κεφάλαιο 03 τόμος 18 σ. 0198  Πορτογαλική ειδική έκδοση : Κεφάλαιο 03 τόμος 18 σ. 0198 

ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ της 27ης Ιουνίου 1980 περί τροποποιήσεως του παραρτήματος της οδηγίας 79/373/ΕΟΚ του Συμβουλίου "περί της εμπορίας των μιγμάτων ζωοτροφών που παρασκευάζονται για ζώα"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 79/373/ΕΟΚ του Συμβουλίου της 2ας Απριλίου 1979 περί της εμπορίας των μιγμάτων ζωοτροφών(1), όπως τροποποιήθηκε τελευταία από την οδηγία 80/509/ΕΟΚ της Επιτροπής(2), και ιδίως το άρθρο 10 υπό α),  Εκτιμώντας:  ότι, λόγω της εξελίξεως των επιστημονικών και τεχνικών γνώσεων, πρέπει να επέλθουν τροποποιήσεις στο παράρτημα της οδηγίας 79/373/ΕΟΚ περί των ανοχών που πρέπει να επιτραπούν αν κατά τον επίσημο έλεγχο διαπιστωθεί διαφορά μεταξύ του αποτελέσματος της  αναλύσεως και της περιεκτικότητος που δηλώθηκε από τον παρασκευαστή- ότι οι σημερινές ανοχές εφαρμόζονται χωρίς διάκριση σε όλους τους τύπους των μιγμάτων ζωοτροφών- ότι, στην περίπτωση των ζωοτροφών που προορίζονται για κύνας και γαλάς, ειδικές ανοχές πρέπει να ορισθούν για να καλυφθούν οι διατροφές που προκύπτουν από την δειγματοληψία των ζωοτροφών, από τη βιομηχανική επεξεργασία ή από σφάλμα της αναλύσεως- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μονίμου Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας 79/373/ΕΟΚ τροποποιείται ως εξής:  1. Η διατύπωση του σημείου 9 αντικαθίσταται από την ακόλουθη:  "9. Εάν, κατόπιν των επισήμων ελέγχων που προβλέπονται στο άρθρο 12, διαπιστώνεται διαφορά μεταξύ του αποτελέσματος του ελέγχου και της δηλωθείσης περιεκτικότητος, οι ανοχές που εφαρμόζονται όσον αφορά τα μίγματα ζωοτροφών, εκτός των ζωοτροφών που  προορίζονται για κύνας και γαλάς, είναι, με την επιφύλαξη των διατάξεων του άρθρου 3 τουλάχιστον οι ακόλουθες:"- 2. Προστίθεται το ακόλουθο σημείο 10:  "10. Εάν, κατόπιν των επισήμων ελέγχων που διατάσσονται στο άρθρο 12, διαπιστωθεί διαφορά μεταξύ του αποτελέσματος του ελέγχου και της δηλωθείσης περιεκτικότητος, οι ανοχές που εφαρμόζονται, όσον αφορά τα μίγματα ζωοτροφών που προορίζονται για κύνας και  γαλάς είναι, με την επιφύλαξη των διατάξεων του άρθρου 3, τουλάχιστον οι ακόλουθες:  10.1. Αν η περιεκτικότητα είναι κατώτερη της δηλωθείσης περιεκτικότητος:  10.1.0. Ολικές αζωτούχες ουσίες:  - 3,2 μονάδες για τις δηλωθείσες περιεκτικότητες ίσες ή ανώτερες του 20%,  - 16% της δηλωθείσης περιεκτικότητος για τις περιεκτικότητες που δηλώθηκε ότι είναι κατώτερες του 20% (μέχρι 12,5%),  - 2 μονάδες για περιεκτικότητες που δηλώθηκε ότι είναι κατώτερες του 12,5%- 10.1.1. Λιπαρές ουσίες:  - 2,5 μονάδες της δηλωθείσης περιεκτικότητος,  10.2. Αν η περιεκτικότητα που διαπιστώνεται είναι ανώτερη της δηλωθείσης περιεκτικότητος:  10.2.1. Υγρασία:  - 3 μονάδες για τις περιεκτικότητες που δηλώθηκε ότι είναι ίσες ή ανώτερες του 40%,  - 7,5% της δηλωθείσης περιεκτικότητος για τις περιεκτικότητες που δηλώθηκε ότι είναι κατώτερες του 40% (μέχρι 20%),  - 1,5 μονάδες για τις περιεκτικότητες που δηλώθηκε ότι είναι κατώτερες του 20%- 10.2.2. Τέφρα:  - 1,5 μονάδες της δηλωθείσης περιεκτικότητος.  10.2.3. Ινώδεις ουσίες:  - 1 μονάδα της δηλωθείσης περιεκτικότητος.  10.3. Αν η διαφορά που διαπιστώθηκε είναι αντίθετη της αντιστοίχου διαφοράς που αναφέρεται στα σημεία 10.1 και 10.2:  10.3.1. Ολικές αζωτούχες ουσίες:  - διπλάσια ανοχή από αυτήν που επιτρέπεται για την ουσία αυτή υπό 10.1.0,  10.3.2. Λιπαρές ουσίες:  - ανοχή ίδια με αυτήν που επιτρέπεται για την ουσία αυτή υπό 10.1.1.  10.3.3. Τέφρα, ινώδεις ουσίες:  - τριπλάσια ανοχή από αυτήν που επιτρέπεται για τις ουσίες αυτές υπό 10.2.2. και 10.2.3."  Άρθρο 2  Τα Κράτη Μέλη θέτουν σε ισχύ τις νομοθετικές, κανονιστικές και διοικητικές διατάξεις, τις απαιτούμενες για την προσαρμογή στην παρούσα οδηγία, την 1η Ιανουαρίου 1981. Ενημερώνουν αμέσως την Επιτροπή σχετικά.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 27 Ιουνίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 86 της 6.4.1979, σ. 30.  (2) ΕΕ αριθ. Ν 126 της 21.5.1980, σ. 9.